Η εφαρμογή της Βιώσιμης Ανάπτυξης στην Κατασκευή Οδικών Δικτύων:
Creators: name: Εσκίογλου, Βίκτωρ Παναγιώτη
Publisher: name: Aristotle University of Thessaloniki
Year: 2011
Subjects: Αυτοκινητόδρομος
Αποκατάσταση
Βιώσιμος
Highway
Rehabiliation
Sustainable

description: Η κατασκευή ενός μεγάλου οδικού έργου αντιμετωπίζεται από τους σύγχρονους μελετητές ως σύστημα. Εκτός από την τεχνική διάσταση της κατασκευής, δημιουργείται και σύνολο από περιβαλλοντικές επιπτώσεις, οι οποίες προκαλούνται σε όλα τα στάδια σχεδιασμού, κατασκευής και λειτουργίας ενός αυτοκινητοδρόμου. Η προσπάθεια για τη δημιουργία οδικών έργων τα οποία υιοθετούν τις Αρχές της Βιώσιμης Ανάπτυξης προϋποθέτει την βιώσιμη διαχείριση των φυσικών πόρων, τον περιορισμό των επεμβάσεων στο φυσικό τοπίο και τους οικοτόπους, την μείωση των εκπομπών στον αέρα, και των ρύπων σε νερό και έδαφος καθώς επίσης και την χρήση σύγχρονων τεχνολογιών και μεθόδων. Αναλύοντας ξεχωριστά τους παράγοντες αυτούς, παρουσιάζονται τα βήματα που έχουν γίνει καθώς και η τεχνογνωσία που έχει αποκτηθεί με στόχο την αειφορία. Παράλληλα, γίνεται αντιληπτή η ανάγκη συνεργασίας πολλών επιστημονικών κλάδων για να περιοριστούν οι ποικίλες περιβαλλοντικές επιπτώσεις που προκαλεί η ένταξη ενός οδικού έργου στη φύση. Για τον προσδιορισμό των επιπτώσεων ενός τόσο μεγάλου έργου είναι απαραίτητος ο προσδιορισμός του «οικολογικού αποτυπώματος» της κατασκευής. Η αντίληψη αυτή οδηγεί σε ολοκληρωμένες λύσεις οι οποίες δεν περιορίζονται μόνο στην δημιουργία του έργου αλλά και στην διαχείριση των αποβλήτων, την χρήση εναλλακτικών υλικών και την γενικότερη προστασία του περιβάλλοντος από τις άμεσες αλλά και τις έμμεσες επιπτώσεις. Πάνω σε αυτόν τον άξονα κινούνται και οι έρευνες των μελετητών σήμερα. Με σύμμαχο την γνώση αλλά και τα λάθη του παρελθόντος στοχεύουν σε ολοκληρωμένες λύσεις. Προσπαθούν να πετύχουν μια ολιστική προσέγγιση της εκάστοτε κατασκευής αξιολογώντας τις επιπτώσεις σε όλα τα πεδία και όχι μόνο στην περιοχή επέμβασης. Χαρακτηριστικό είναι ότι έχουν ξεκινήσει ήδη αρκετές πρακτικές εφαρμογές κατασκευής οδικών τμημάτων με εναλλακτικά υλικά και σύγχρονες μεθόδους κατασκευής.
description: The construction of a major road project is considered by scientists as a system. It is a set of environmental impacts caused at all stages of design, construction and use of a highway. The effort to create road projects which adopt the principles of sustainable development requires sustainable management of natural resources, limiting intervention in the natural landscape and habitats, reduction of emissions to air, water and soil as well as the use of modern technologies and methods. In analyzing these factors separately, the steps taken and the expertise gained towards sustainability are presented. Moreover, the need for cooperation of many disciplines in order to reduce various environmental impacts caused by the inclusion of a road project in nature is necessary. To determine the impact of such a large project, it is necessary to identify the "ecological footprint" of manufacturing. This perception leads to solutions which are not limited to the creation of the project but also deals with the management of waste, the use of alternative materials and the general environment from direct and indirect effects. This is how the scholars approach the construction of sustainable highways. With both the knowledge and mistakes of the past they aim at comprehensive solutions. They try to achieve a holistic approach to the construction, evaluating the impact on all areas and not only in the area of the highway. Simultaneously, they have already started several practical applications of construction of road sections with alternative materials and modern construction methods.